मैट्रिक रूलर को पढ़ना इंच रूलर को पढ़ना
एक मैट्रिक रूलर इंटरनेशनल सिस्टम ऑफ़ यूनिट्स (SI) पर आधारित होता है, जिसे कभी-कभी मैट्रिक सिस्टम भी कहा जाता है और इंच के बजाय मिलीमीटर या सेंटीमीटर में विभाजित किया जाता है। ये रूलर अक्सर 30 सेंटीमीटर लंबे होते हैं, जो कि रूलर पर बड़ी संख्या में लिखे होते हैं। हर सेंटीमीटर के लाइन के बीच में 10 छोटी लाइन होती है जिसे मिलीमीटर(mm) कहते हैं।   ध्यान करें कि आप रूलर को बाएं से दाएं पढ़ रहे हैं। यदि आप किसी ऑब्जेक्ट को माप रहे हैं, तो इसे रूलर पर शून्य चिह्न के बाईं ओर रखें। जहाँ इसका छोर ख़त्म होगा उसका माप सेंटीमीटर में होगा। इस तरह लाइन की मोटाई से माप प्रभावित नहीं होगा। अंग्रेजी रूलर के विपरीत, मैट्रिक रूलर के माप को भिन्न के बजाय दशमलव में लिखा जाता है। उदाहरण के लिए, 1/2 सेंटीमीटर को 0.5 सेमी लिखा जाता है। रूलर पर सबसे लंबी लाइनों की बगल में बड़ी संख्या सेंटीमीटर के निशान को दर्शाती है। एक मैट्रिक रूलर में ऐसे 30 निशान होते हैं। उदाहरण के लिए, इसे मापने के लिए रूलर के बाईं ओर एक क्रेयॉन के नीचे रखें। ध्यान रखें कि टिप कहाँ है। यदि क्रेयॉन सीधे बड़ी संख्या 14 की लंबी लाइन पर समाप्त होता है, तो आपका क्रेयॉन ठीक 14 सेमी लंबा है। प्रत्येक सेंटीमीटर के बीच आधी, एक छोटी सी रेखा होती है जो 1/2 सेंटीमीटर या 0.5 सेंटीमीटर को दर्शाती है। हर 30 सेंटीमीटर के रूलर में इस तरह के कुल 60 निशान होते हैं।  उदाहरण के लिए, अगर आप एक बटन को मापते हैं और इसके किनारे 1 और 2 सेंटीमीटर के निशान के बीच पाँचवीं लाइन के ठीक छोर पर होते हैं। तो आपका बटन 1.5cm लंबा है। उदाहरण के लिए, 0.6 सेमी मापने के लिए, एक मोटी लाइन (5 मिमी) और एक पतली लाइन (1 मिमी) की गणना करें। प्रत्येक 0.5 सेमी लाइन के बीच, चार अतिरिक्त लाइनें हैं जो मिलीमीटर के निशान को दर्शाती हैं। 5 सेंटीमीटर के निशान के रूप में 0.5 सेंटीमीटर के साथ कुल 10 लाइनें प्रति सेंटीमीटर हैं, जिससे प्रत्येक सेंटीमीटर 10 मिमी लंबा हो जाता है। इसी तरह 30 सेमी पर 300 मिलीमीटर के निशान हैं। उदाहरण के लिए, यदि आप कागज के एक टुकड़े को मापते हैं और यह 24 और 25 सेंटीमीटर के निशान के बीच 7 वी लाइन पर समाप्त होता है, तो इसका मतलब है कि आपका कागज 247 मिमी या 24.7 सेमी लंबी है। आपको पता है ये एक इंच रूलर है क्यूँकि इसमें 12 छोटी लाइनें होंगी जो रूलर पर इंच को दर्शाती हैं। 12 इंच का मतलब 1 फुट (0.305 मीटर) एक फुट को इंच में तोड़कर दिखाया गया है और हर इंच को 15 भाग में तोड़कर दिखाया गया है।  रूलर की सतह पर जितनी बड़ी लाइन होगी उतना ही बड़ा मीजरमेंट (माप) होगा। इसी तरह जितनी छोटी लाइन होगी उतना ही छोटा मीजरमेंट(माप) होगा। इस बात का हमेशा ध्यान रखें कि आपको रूलर को हमेशा बायें से दायें हाथ की तरफ से ही पढ़ना है। अगर आप कुछ नाप रहे हैं तो बाईं तरफ से रूलर को जीरो पर रखें और फिर नापें। एक रूलर में इंच की 12 लाइनें होती हैं जिनमे संख्या लिखी होती है और लम्बी लाइनें बनी होती हैं। उदाहरण के लिए मान लीजिये कि आप अपना एक नाखुन नाप रहे हैं, तो उसका एक कोना रूलर के ज़ीरो पर रखें, अगर इसका दूसरा कोना पांचवी लम्बी लाइन पर ख़त्म हो रहा है तो इसका मतलब ये है कि आपका नाख़ून 5 इंच लंबा है।  कुछ रुलर्स में 1/2 इंच को भी दिखाया जाता है, इसलिए ध्यान रखें कि आप अपने इंच मार्कर के रूप में सबसे लंबी लाइनों के साथ सबसे बड़ी संख्या का उपयोग कर रहे हैं। 1/2 इंच का जो निशान होता है वो रूलर पर दूसरे नंबर की सबसे बड़ी लाइन होती है और इंच की लाइन से आधी होती है। हर 1/2 इंच की लाइन हर एक इंच के ठीक बीच में होती है क्यूँकि ये 1 इंच से ठीक आधी होती है। इसका मतलब ये हुआ कि 0-1, 1-2, 2-3 के ठीक बीच की लाइन 1/2 इंच की होती है और ये एक 12 इंच के रूलर में 24 जगह होती है। उदाहरण के लिए, अपनी पेंसिल और इरेज़र को रूलर पर रखकर नापिए, अगर पेंसिल का आखरी कोना 4 और 5 के ठीक बीच में आता है तो आपकी पेंसिल की लंबाई हुई 4.5 इंच। हर 1/2 इंच के बीच में आपको एक छोटी लाइन दिखाई देगी जो कि एक इंच के 1/4 भाग को दर्शाती है। पहले इंच में ये लाइनें कुछ ऐसी दिखाई देगी - 1/4, 1/2, 3/4, और 1 इंच। जबकि 1/2 और 1 इंच के निशान की अपनी लाइनें(लाइन्स) होती हैं, वे 1/4 इंच के माप का हिस्सा होते हैं क्योंकि ये एक इंच के 2/4 इंच के बराबर होता है और एक इंच का 4/4, 1 इंच के बराबर होता है। ये सभी लाइनें 12 इंच के रूलर में कुल 48 होती है। उदाहरण के लिए, अगर आप एक गाजर को नाप रहे हैं और इसका दूसरा कोना 6 1/2 और 7 इंच के बीच आता है, तो गाजर की लंबाई होगी - 6 और 3/4 इंच। एक इंच के 1/8 भाग की काफी छोटी लाइन होती है जो कि इंच के ठीक 1/4 भाग के बीच होती है। 0 और 1 इंच के बीच, ये निशान ऐसे दिखाई देंगे - 1 इंच का 1/8, 1/4 (या 2/8), 3/8, 1/2 (या 4/8), 5/8, 6/8 (या 3/4), 7/8, और 1 (या 8/8), कुल मिलाकर एक 12 इंच के रूलर में इस तरह की 96 लाइनें होती है। उदाहरण के लिए, अगर आप एक कपड़े का टुकड़ा मापते हैं और उसका कोना 4 इंच के बाद छटी लाइन पर पहुँचता है जो कि एक इंच के 1/4 और 1/2 इंच के बीच में आता है तो उस कपड़े की लंबाई होगी 4 और 3/8 इंच। हर 1/8 भाग के ठीक बीच वाली लाइन, इंच का 1/16 भाग होता है। ये रूलर पर सबसे छोटी लाइनें होती है। जो रूलर पर सबसे बायीं से पहली और सबसे छोटी लाइन होती है वो 1 इंच का 1/16 भाग होती है। 0 और 1 इंच के बीच ये इस तरह से होती है - 1/16, 2/16 (या 1/8), 3/16, 4/16 (या 1/4), 5/16, 6/16 (या 3/8), 7/16, 8/16 (या 1/2), 9/16, 10/16 (या 5/8), 11/16, 12/16 (3/4), 13/16, 14/16 (या 7/8), 15/16, 16/16 (या 1), रूलर पर इस तरह के 192 लाइन्स होती है।  उदाहरण के लिए आप एक पौधे का तना मापते हैं और उसका कोना रूलर पर 5 इंच के बाद 11वीं लाइन पर ख़त्म होता है तो उसकी लंबाई होगी 5 और 11/16 इंच। हर रूलर पर 1/6 की लाइन नहीं होती। अगर आप किसी छोटी चीज को माप रहे हैं और एकदम सटीक माप चाहते हैं तो ध्यान रखें कि ऐसी लाइन आपके रूलर में जरूर हो।
एक मैट्रिक रूलर लीजिये: सेंटीमीटर को पढ़ना सीखें: 1/2 सेंटीमीटर को पढ़ना सीखें: मिलीमीटर के पढ़ना सीखें: एक रूलर लें: इंच मार्क्स को पढ़ना सीखें: 1/2 इंच को पढ़ना सीखें: इंच के 1/4 भाग को पढ़ना सीखें: एक इंच का 1/8 को पढ़ना सीखें: एक इंच का 1/16 भाग को पढ़ना सीखें:
https://www.wikihow.com/Read-a-Ruler https://www.wikihow.com/Read-a-Ruler
Reading a Metric Ruler Reading an Inch Ruler